Navarra Suma talde parlamentarioari atxikitako foru parlamentari Cristina Ibarrola Guillén andreak galdera idatzia aurkeztu du (10-20/PES-00098), jakiteko Nafarroako Gobernua zer ebidentzia zientifikotan eta aditu-gomendiotan oinarritu den kontaktuen azterlana geldiarazteko alarma egoera deklaratu zenetik maiatzaren 11ra bitarte. Hona Nafarroako Gobernuko Osasuneko kontseilariaren erantzuna:

Nafarroako Gobernuak ez du inoiz jarraibide espliziturik eman kontaktuen azterketa geldiarazteko, COVID-19ak eragindako egungo pandemia globalaren esparruan. Egia da, halaber, "de facto" NOPLOIk utzi egin ziola aipatutako kontaktuen jarraipen xehatua egiteari birusaren transmisio komunitarioa ezarri eta zabaldu zenean, eta ezinezkoa zela, argi eta garbi, kontaktuak aztertzea, ordura arte NOPLOIren Epidemiologia Zerbitzuko gaixotasun infekziosoen atalak egiten zuen bezala.

Bestalde, Osasun Ministerioak berak, ***"Koronabirus berriak eragindako infekzio-kasuen aurrean jarduteko prozeduran (SARS-CoV-2)***" (alertei eta prestatzeko eta erantzuteko planei buruzko lantaldeak berrikusi eta onartutako dokumentua), honako hau ezartzen du 4. puntuan, kontaktuak aztertu eta maneiatzeari buruz:

*"Ez da kontaktuen jarraipen aktiborik eginen; bakarrik adieraziko zaie berrogeialdia eginen dutela etxean, kasuarekin azken kontaktua izan duenetik 14 egunez, bizikidea ez bada, edo kasuaren sintomak amaitzen direnetik, bizikidea bada".*

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko ekainaren 15ean

Osasuneko kontseilaria: Santos Induráin Orduna